**Mă rugai la lumânare**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Mă rugai la lumânare

Zace Rada doar oftat

că a fost la secerat

cu secerea cea curbată

și cu ia asudată

cu secerea cea boltită

și cămașă primenită

cu miros de busuioc

picurat peste cojoc

și cu trupul de răchită

coada neagră despletită

pe rogojina cu stele

cu părul numai inele

când noaptea se înfiripă

și tot bate din aripă.

Și iar verde sfârc de floare

mă rugai de lumânare

să țină lumina mare

să-i văd fața luminată

și-n zori geana tremurată

fir-ar ea fie de fată!

Din proiectul literar bilingv în lucru "Poeme de băut cu ulciorul ", autoare,Dunia Pălăngeanu,traducere l. bulgară Nadejda Radeva,cuvânt înainte Cosmin Ștefan Georgescu,medic,scriitor.